
Резюме: Настоящият доклад представя резултати от проведено емпирично изследване, насочено към установяване мнението на непедагогическите специалисти относно професионалната им експертиза в област на компетентност „Грижа и взаимодействие в мултикултурна и приобщаваща среда“. Проучването е проведено в контекста на образованието и грижата за деца от 0 до 7-годишна възраст. Свързано е с подготовката, предизвикателствата и проблемите в професионалното ежедневие при осигуряване на грижа и взаимодействие в мултикултурна и приобщаваща среда. Акцентира се върху необходимостта от включването им в курсове и обучения, с цел  развитие на компетенциите за осигуряване на грижа и взаимодействие в мултикултурна и приобщаваща среда.
Целта на проучването е да се установи мнението на непедагогическите специалисти относно професионалната им компетентност при работа в детските ясли и в детските градини.  Изследователският фокус е поставен върху ролята на непедагогическите специалисти като значим фактор за гарантиране на сигурна, приемаща и приобщаваща среда, както и върху необходимостта от професионална подготовка и развитие на компетентности за ефективно взаимодействие с деца и родители от различен етнически, културен и социален произход. 
Получените данни и направеният анализ се разглеждат като отправна точка за оптимизиране на качеството на образованието и грижата за деца от 0 до 7-годишна възраст. Резултатите насочват вниманието към идентифициране на потребностите от допълнително обучение и професионална подкрепа на непедагогическите специалисти, както и към разработване на устойчиви модели за гарантиране на висококачествени грижи и ефективни образователни взаимодействия.

Abstract: This report outlines the findings of an empirical study conducted to assess non-teaching professionals’ perceptions of their professional expertise in the Care and Interaction in Multicultural and Inclusive Settings area of competence. The study was conducted in the context of education and care for children aged 0 to 7. It addressed the training, challenges, and issues encountered in daily professional practice when providing care and interaction in multicultural and inclusive settings. The study highlighted the need to involve these professionals in educational courses and training programs designed to develop the competencies necessary for effective care and interaction in multicultural and inclusive settings.

The purpose of the study was to assess non-teaching professionals’ perceptions of their professional expertise when working in daycare centres and kindergartens. The research focused on the role of non-teaching professionals as a key factor in ensuring safe, welcoming, and inclusive settings, as well as on the need for professional preparation and competency development to effectively interact with children and parents from diverse ethnic, cultural, and social backgrounds.

The data collected and the analysis conducted are viewed as a starting point for improving the quality of education and care for children aged 0 to 7. The results highlight the need to identify the ongoing professional development and support requirements of non-teaching professionals, as well as to establish sustainable models that ensure high-quality care and effective educational interactions.

ВЪВЕДЕНИЕ
Периодът от раждането до постъпването на детето в училище е ключов етап от неговото цялостно развитие. Инвестициите в образованието и грижата в ранна детска възраст са от съществено значение както за индивидуалния просперитет и благосъстояние на детето, така и за неговото последващо включване в образователната система и в обществения живот. 
Съвременните европейски политики разглеждат висококачественото образование и грижа в ранна детска възраст като важен фактор за намаляване на социалните неравенства, насърчаване на равнопоставеността и създаване на условия за пълноценно развитие на всяко дете. Европейската рамка за качество поставя като основа непрекъснатото професионално развитие на персонала в детските ясли и детските градини. Нещо повече, „ангажираните специалисти и отговорното родителство консолидират своите усилия за гарантиране на просперитета на всяка растяща индивидуалност, водени от разбирането за решаващото значение на възрастовия период за доброто здраве, за образованието и цялостния напредък“ (Конакчиева, Джурова, 2025, с. 7). 
Прогресивните тенденции в политиките за ранно детско развитие основателно поставят акцент върху човешкия фактор. Особено чувствителна област са грижите и взаимодействието в мултикултурна и приобщаваща среда. Тук приоритет е разбирането, че „осъзнаването на личностната идентичност като израз на самоутвърждаването в общността, оценяването на света в интимен план, изграждането на присъщо за групата световъзприемане като център на груповата идентичност, създават усещане за устойчивост и за значимост, които са в основата на личностния просперитет на детето“ (Конакчиева, Славова, 2025, с. 244).
В този контекст качеството на грижа и взаимодействие с деца от 0 до 7-годишна възраст не трябва да бъде разглеждано единствено и само през професионалните функции на педагозите и учителите. То е цялостен резултат, включващ както организацията на средата, така и отношенията между децата и възрастните, взаимодействието между всички професионалисти, които участват в ежедневния живот на детската ясла и детската градина. Непедагогическите специалисти са основна част от тази среда, която насърчава непрекъснато взаимодействие с всяка растяща индивидуалност. Тяхната функция е да подпомагат обгрижването на 0 – 7-годишните деца, да гарантират тяхната безопасност, да подкрепят успешната им адаптация, да създават условия за защитеност, доверие и благополучие, да участват в организирането на спокойна, сигурна и приемаща среда. В обхвата на професионалната им ангажираност е да съдействат за „... адаптацията и интеграцията на детето в социалната среда като част от група и същевременно като личностно автономен субект“  (Гюров, 2006, с. 109).
Безспорно от особено значение е професионалната експертиза на непедагогическите специалисти в съвременните условия на нарастващото многообразие от деца и семейства с различен етнически, културен, езиков и социален произход, деца със специални образователни потребности (СОП) и индивидуални особености в развитието. Затова важен аспект на професионалната експертиза на работещите в системата е способността за работа в условията на културно и социално многообразие, изискващи не само притежаването на професионални знания и практически умения, но и проявата на чувствителност към различията, уважение към индивидуалността на детето и компетентности за изграждане на позитивни взаимоотношения с него и неговото семейство. В съвременния образователен контекст „сътрудничеството и синергията между институциите и семейството са от съществено значение за успеха на цялостния процес на образование и грижи в ранна детска възраст“ (Иванова, 2023, с. 306) и фокусът им е зададен от специфичните характеристики на уникалната детска индивидуалност. 
От особена важност е осигуряването на приобщаваща среда за всяко дете, чиито потребности, особености, език, културен и семеен контекст са разпознати и уважавани. Приобщаването включва качеството на ежедневните взаимодействия, чувството за принадлежност, подкрепа и възможностите за ефективно участие на детето при взаимодействие с неговите връстници. Неговата перспектива е да гарантира развитие на „самочувствие, увереност и удовлетвореност, че в партньорството всички участници в образователния процес  са еднакво отговорни както за възпитанието на децата, така и за изграждането на взаимоотношения, осигуряващи условия за детското благополучие“ (Цочева, Ангелова, 2025, с. 140).
 Политиките за усъвършенстване на качеството на грижата и взаимодействието в мултикултурна и приобщаваща среда насочват вниманието към експертизата на всички ангажирани субекти, в т. ч. и на непедагогическите специалисти. Съществен проблем е липсата на нормативно разписана база, регламентираща целенасоченото им включване в продължаващи професионални обучения и подходящи квалификации, ориентирани към допълване на опита им за участие в екипна работа, свързана с подкрепа, адаптиране на практики към индивидуалните потребности на децата, ефективно взаимодействие със семействата в условията на културно и социално многообразие. 
Квалифицираният персонал има съществена роля за изграждането на позитивни взаимодействия с всички деца, за утвърждаването на ценности, основани на уважението към многообразието, и за подкрепата на семействата, защото „усъвършенстването на поведенческите мостри е резултат от спецификациите и ролевите модели на възрастните“ (Гюрова, 2020, с. 31). Постигането на позитивна групова динамика е функция от „... отговорното отношение към себе си и околните, уважение, толерантност и най-вече радост от взаимодействието с другите“ (Чуховска, 2024, с. 219). Тази теза подкрепя и М. Стоянова, аргументирайки виждането, че „(…) научаването в детството чрез наблюдение дори не изисква непременно да се наблюдава друг човек, а да се взаимодейства с него“ (Стоянова, 2026, с. 18). Ето защо е необходимо перманентно изследване на професионалната експертиза на непедагогическите специалисти именно в областта на компетентност „Грижа и взаимодействие в мултикултурна и приобщаваща среда“. Анализът на тяхното мнение може да даде информация както за степента на увереност и готовност за работа в разнообразна среда, така и за конкретните затруднения и потребности от допълнителна квалификация и професионална подкрепа.
Целта на проучването е да се установи мнението на непедагогическите специалисти относно професионалната им компетентност при работа в детските ясли и в детските градини.  Акцентът е поставен върху ролята на непедагогическите специалисти като значим фактор за осигуряване на сигурна, приемаща и приобщаваща среда, както и върху необходимостта от професионална подготовка и развитие на компетентности за ефективно взаимодействие с деца и родители от различен етнически, културен и социален произход.

МЕТОДОЛОГИЯ
В съответствие с формулираната цел бе реализирано емпирично изследване, обхващащо 1021 непедагогически специалисти, насочено към установяване мнението им относно професионалната им експертиза в област на компетентност „Грижа и взаимодействие в мултикултурна и приобщаваща среда“. Данните са събрани посредством анкетно проучване, реализирано чрез уеб базирания инструмент Microsoft Forms, предназначен за създаване, разпространение и администриране на електронни въпросници.	
Проучването е проведено в контекста на образованието и грижата за деца от 0 – 7-годишна възраст. Ориентирано е към подготовката, предизвикателствата и проблемите в професионалното ежедневие на работещите в детската ясла/градина детегледачки и помощник-възпитатели и е обвързано с аналитичен преглед на отразените в частта „Бележки“ нормативни документи (виж Бележки).
 Въпросите в анкетната карта са от затворен тип с опция за допълване и на друго мнение. Информационният блок в инструментариума за изследване е идентичен за всички респонденти и дава информация за институцията, в която работят, завършено образование, стаж като непедагогически специалисти в детска ясла/градина и административна област, в която работят. 
Следващите въпроси са насочени към установяване на професионалната им компетентност в различни области. Съобразно приетата от изследователския екип стратегия за огласяване на данните в настоящия доклад се представят и интерпретират само тези, свързани с област на компетентност „Грижа и взаимодействие в мултикултурна и приобщаваща среда“:
– как оценяват своята подготовка за ефективно осигуряване на грижа и взаимодействие в мултикултурна и приобщаваща среда;
 – с какво са свързани най-често предизвикателствата и проблемите в професионалното им ежедневие при осигуряване на грижа и взаимодействие в мултикултурна и приобщаваща среда;
 – в кои курсове и обучения биха се включили, за да развият компетенциите си за осигуряване на грижа и взаимодействие в мултикултурна и приобщаваща среда. 
Получените резултати се разглеждат като основа за очертаване на възможности за усъвършенстване на професионалната подготовка на непедагогическите специалисти и за разработване на устойчиви модели за гарантиране на висококачествени грижи и ефективни образователни взаимодействия.

РЕЗУЛТАТИ
В рамките на изследването са представени и анализирани  резултатите от емпирично изследване по Националната научна програма  „Развитие на научните изследвания и иновациите в областта на българското предучилищно и училищно образование“. От съществено значение за анализа на професионалната експертиза на непедагогическите специалисти в област на компетентност „Грижа и взаимодействие в мултикултурна и приобщаваща среда“ е да се установи институционалният контекст, в който те осъществяват своята професионална дейност. Данните показват, че преобладаващата част от участниците в анкетното проучване – 84%, работят в детска градина, а едва 16% от респондентите са ангажирани с професионална дейност в детска ясла. Това разпределение очертава ясно доминиране на специалистите, работещи в системата на предучилищното образование, спрямо тези, чиято професионална дейност е свързана с грижата за деца до 3-годишна възраст.
По отношение на образователната степен се отчита най-висок процент респоденти със средно образование – 78%, следвани от тези с придобита образователно-квалификационна степен „Бакалавър“ – 11% и „Магистър“ едва 7 %. Останалите участници посочват основно или друго образование – 4%.
Анализът на  професионалния стаж като непедагогически специалисти показва, че 36% от анкетираните участници са със стаж до 5 години, следвани от 23%  – до 10 години, 127 – 12%, със стаж до 20 години – 10%,  до 25 години – 6%,  3% – до 30 години, а 10% от респондентите са с професионален стаж като непедагогически специалистни над 30 години.
По отношение на възрастова структура работещи непедагогически специалисти в детска ясла/градина най-голям е делът на анкетираните над 50 годишна възраст, отразени с 49%. След тях са респондентите до 50 години –  28%, до 40 години – 17% и до 30 години – 5%, като най-малък отчетен дял е на участниците до 20-годишна възраст отразени в 1%.
За установяване на териториалния обхват и представителността на изследваната извадка на респондентите беше зададен въпросът: „В коя административна област на страната работите?“. Анализът на получените отговори показва, че в изследването са включени непедагогически специалисти, работещи във всички административни области на Република България. Най-висока представителност е отчетена от област Бургас – 16%, и област Пловдив – 14%. 

Фиг. 1. Процентно съотношение на отговорите на въпроса „Как оценявате своята подготовка за ефективно осигуряване на грижа и взаимодействие в мултикултурна среда?“

Отговорите на непедагогическите специалисти, отразени във фиг. 1., отчитат висока самооценка на подготовката за ефективно осигуряване на грижа и взаимодействие в мултикултурна и приобщаваща среда. При всички от изследваните компоненти с оценка от 1 до 5 преобладаващи са оценките 4 и 5. Относително малък дял от респондентите са посочили оценки 1 и 2, което свидетелства за увереността относно собствената им професионална подготовка.
Непедагогическите специалисти се оценяват най-високо по компонент за разпознаване и адекватно действие в ситуации на нарушаване на детските права – 55,1%, а 30% от тях – с оценка 4. Общо 2,3% дават оценка 1 и 2. Висока самооценка се констатира и по отношение на взаимодействието и подпомага-нето на работата на учители, логопеди, психолози и други специалисти. 51,9% от респондентите оценяват своята подготовка с 5, а 29,9% с 4. 
При оценяване на компетентностите за съдействие при реализиране на добри практики и инициативи за включване на разнообразието и приобщаването най-висока оценка е посочена от 48,1%, а оценка 4 – от 37,8%. Съобразно получените данни, в рефлексивен план подготовката им се определя като много висока. Сходни са резултатите при отчитането на етичните аспекти в работата с деца в мултикултурна и приобщаваща среда – 46,3% дават оценка 5, а 34,2% – оценка 4. 
Компетентностите, свързани с готовността за преодоляване на прояви на предразсъдъци, стереотипи и дискриминация, също се оценяват с преобладаване на висока оценка 5 – 53,2% , с 4 оценяват подготовката си 33,7%. Отчетените данни свидетелстват, че непедагогическите специалисти познават проблемите, свързани с  предразсъдъци, стереотипи и дискриминация, и доказват професионална готовност за адекватно поведение в ситуации на неравнопоставеност. По-ниска е самооценката по отношение на познаването на видовете специални образователни потребности и адекватните методи и подходи за подкрепа на деца със СОП. 40,4% посочват оценка 5 и 31,8% – оценка 4. Делът на оценки 2 – 3 достига общо 27,8%. Представените резултати доказват необходимостта от допълнотелни обучения за работа с деца със специални образователни потребности.


Фиг. 2. Процентно съотношение на отговорите на въпроса „С какво са   свързани най-често предизвикателствата и проблемите във Вашето професионално ежедневие при осигуряване на грижа и взаимодействие в мултикултурна и приобщаваща среда?“

Представените резултатите от проведеното анкетното проучване по въпроса „С какво са свързани най-често предизвикателствата и проблемите във Вашето професионално ежедневие при осигуряване на грижа и взаимодействие в мултикултурна и приобщаваща среда?“ в процентно съотношение извеждат няколко области, в които непедагогическите специалисти срещат затруднения (виж фиг. 2). Най-висок процент от респонденти (25%) посочват, че проблемите и предизвикателствата в тяхната работа произтичат от недостатъчната осведоменост за културата, традициите и поведенческите модели на децата с различен етнически, културен, езиков и социален произход, деца със специални образователни потребности (СОП) и индивидуални особености, които изискват  съобразяването с техните нужди. Отчетените резултати насочват вниманието към необходимостта от допълване на професионалната експертиза със знания за културата, традициите и поведенческите модели на децата и от институционална политика за развитие на умения за прилагането им в ежедневното взаимодействие с децата.
На следващо място с високо процентно съотношение се открояват колебанията при адаптиране и трансформиране на възпитателните подходи съобразно типологичните и индивидуалните особености на деца със специални образователни потребности, посочени от 265 непедагогически специалисти (16%). Резултатът доказва, че непедагогическите специалисти са изправени пред предизвикателства при взаимодействие с деца със специални образователни потребности. 50% от респондентите посочват затруднения при интегрирането на разнообразни ресурси за оптимална социализация и холистично развитие на деца с различия и със специални образователни потребности. Данните насочват към необходимост от усъвършенстване на практическите умения за използване и комбиниране на различни ресурси в подкрепа на детското развитие.
Затруднения при осигуряване на възможности за равноправно участие в образователни активности и равен достъп до ресурси като предпоставка за гарантиране на развитие и качествено образование за всяко дете, независимо от неговите различия, са посочили  215 от участниците в анкетното проучване (13%). Представените емпирични констатации очертават потребността от включването на обучения за повишаване на компетентностите, свързани с практическото реализиране на принципите на равнопоставеност и приобщаване.
В по-ниско проценто съотношение (11%) респондентите отчитат предизвикателства и проблеми при взаимодействие с други специалисти за подкрепа на детското развитие в приобщаваща и мултикултурна среда. По този начин се извежда и друго критично поле, отчетено от част от непедагогическите специалисти – индивидуализирането на взаимодействието и ефективната екипна работа.
Най-малък е делът на посочилите несигурност при съдействие на учителите за разработване и реализиране на добри практики и инициативи, свързани с многообразието и приобщаването в работа с деца – 145 респонденти (9%). Отговорът „Други“ е посочен от 20 участници (2,0%).






Фиг. 3. Процентно съотношение на отговорите на въпроса „В кои курсове и обучения бихте се включили, за да развиете компетенциите си за осигуряване на грижа и взаимодействие в мултикултурна и приобщаваща среда?“

Анализът на резултатите, визуализирани на фиг. 3, се фокусира върху въпроса „В кои курсове и обучения бихте се включили, за да развиете компетенциите си за осигуряване на грижа и взаимодействие в мултикултурна и приобщаваща среда?“. Очертава се категорично заявена потребност от допълнително професионално обучение, декларирана от значителна част от изследваните непедагогически специалисти, работещи в детска ясла/градина.
Висок интерес към обучение, насочено към мотивиране на професионална и личностна ангажираност за възпитателно взаимодействие и грижа за деца с различия и със СОП посочват 546 респонденти (34%). Следващите по предпочитание направления за реализиране на обучения са свързани с овладяване на възпитателни стратегии и технологии за превентиране на прояви на предразсъдъци, стереотипи и дискриминация – 292 респонденти (18%) и усвояване на практически умения за разпознаване и адекватно действие при ситуации на нарушаване на детските права – 291 респонденти (18%). Еднаквите отчетени стойности при анкетираните участници доказват необходимостта от развитие на конкретни практически компетентности за превенция на дискриминационно поведение и защита на правата на детето.
17% заявяват интерес към обучение, свързано с етичните аспекти на работата с деца в мултикултурна и приобщаваща среда. Посочените данни свидетелстват за потребност от задълбочаване на разбирането за професионалните и етичните отговорности при взаимодействието с деца и техните семейства в условията на културно и индивидуално разнообразие.
13% от анкетираните респонденти посочват, че не биха се включили в подобни обучения. Избраният от тях отговор е индикатор за наличие на група специалисти, които не идентифицират потребност от допълнително обучение или не проявяват готовност за повишаване на компетентностите си в посочените тематични области.

ЗАКЛЮЧЕНИЕ
Анализът на резултатите от проведеното анкетно проучване с непедагогически специалисти, позволява да се формулират следните изводи:
1. Анкетираните непедагогическите специалисти демонстрират висока самооценка на професионалната си подготовка за осигуряване на грижа и взаимодействие в мултикултурна и приобщаваща среда за деца от 0 до 7-годишна възраст. 
2. Въпреки високата си самооценка, респондентите имат визия за развитие на своите компетенции чрез включване в обучения, курсове и квалификации по теми, фокусирани върху допълване на професионалния им опит в област на компетентност „Грижа и взаимодействие в мултикултурна и приобщаваща среда“ за деца от 0 до 7-годишна възраст“.

С какво са свързани най-често предизвикателствата и проблемите във Вашето професионално ежедневие при осигуряване на грижа и взаимодействие в мултикултурна и приобщаваща  среда? 

С какво са свързани най-често предизвикателствата и проблемите във Вашето професионално ежедневие при осигуряване на грижа и взаимодействие в мултикултурна и приобщаваща среда? 
	
недостатъчна осведоменост за културното и поведенческото разнообразие на децата	несигурност при прилагането на добри практики за разнообразие и приобщаване	затруднения при осигуряване на равен достъп и равноправно участие на всички деца.	неувереност при прилагане на индивидуален възпитателен подход в приобщаваща и мултикултурна среда	колебания при адаптиране на възпитателните подходи към индивидуалните потребности на децата със СОП	интегриране на ресурси за социализация и цялостно развитие на деца с различия и СОП.	взаимодействие с други специалисти за подкрепа на детското развитие в приобщаваща и мултикултурна среда	други	0.25	0.09	0.13	0.1	0.16	0.15	0.11	0.01	
В кои курсове и обучения бихте се включили, за да развиете компетенциите си за осигуряване на грижа и взаимодействие в мултикултурна и приобщаваща среда? 
В кои курсове и обучения бихте се включили, за да развиете компетенциите си за осигуряване на грижа и взаимодействие в мултикултурна и приобщаваща среда? 	за мотивиране на професионална и личностна ангажираност за възпитателно взаимодействие и грижа за деца с различия и със СОП	за запознаване с етични аспекти в работата с деца в мултикултурна и приобщаваща среда	за овладяване на възпитателни стратегии и технологии за превентиране на прояви на предразсъдъци, стереотипи и дискриминация	за усвояване на практически умения за разпознаване и адекватно действие в ситуации на нарушаване на детските права	не бих се включил	0.34	0.17	0.18	0.18	0.13	
Как оценявате своята подготовка за ефективно осигуряване на грижа и взаимодействие в мултикултурна и приобщаваща среда?
Много ниска степен	Съдействие за приобщаващи инициативи и добри практики	Готовност за противодействие на дискриминацията и предразсъдъците	Познаване и подкрепа на деца със СОП	Взаимодействие и работа в екип със специалисти	Спазване на етични принципи в мултикултурна и приобщаваща среда	Разпознаване и защита на детските права	0.48099999999999998	8.9999999999999993E-3	2.7E-2	1.2E-2	0.01	8.9999999999999993E-3	Ниска степен	Съдействие за приобщаващи инициативи и добри практики	Готовност за противодействие на дискриминацията и предразсъдъците	Познаване и подкрепа на деца със СОП	Взаимодействие и работа в екип със специалисти	Спазване на етични принципи в мултикултурна и приобщаваща среда	Разпознаване и защита на детските права	0.378	1.4E-2	6.3E-2	2.5999999999999999E-2	3.5000000000000003E-2	1.4E-2	Средна степен 	Съдействие за приобщаващи инициативи и добри практики	Готовност за противодействие на дискриминацията и предразсъдъците	Познаване и подкрепа на деца със СОП	Взаимодействие и работа в екип със специалисти	Спазване на етични принципи в мултикултурна и приобщаваща среда	Разпознаване и защита на детските права	0.115	0.109	0.188	0.14399999999999999	0.15	0.126	Висока степен	Съдействие за приобщаващи инициативи и добри практики	Готовност за противодействие на дискриминацията и предразсъдъците	Познаване и подкрепа на деца със СОП	Взаимодействие и работа в екип със специалисти	Спазване на етични принципи в мултикултурна и приобщаваща среда	Разпознаване и защита на детските права	0.378	0.33700000000000002	0.318	0.29899999999999999	0.34200000000000003	0.3	Много висока степен	Съдействие за приобщаващи инициативи и добри практики	Готовност за противодействие на дискриминацията и предразсъдъците	Познаване и подкрепа на деца със СОП	Взаимодействие и работа в екип със специалисти	Спазване на етични принципи в мултикултурна и приобщаваща среда	Разпознаване и защита на детските права	0.48099999999999998	0.53200000000000003	0.40400000000000003	0.51900000000000002	0.46300000000000002	0.55100000000000005	
